Diari Oficial de la Generalitat Valenciana


Sumari del DOGV 8862, del 21-07-2020 (2020/5636)

RESOLUCIÓ de 8 de juliol de 2020, de la directora general de Sector Públic i Patrimoni per la qual s'aprova la relació de béns i drets que integren el cabal de l'herència abintestat de Joaquina Agueda Jorcano Ibáñez (EIP 192/2018).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8862

Data del DOGV
:   21-07-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/5636


Data del document
:   08-07-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 8 de juliol de 2020, de la directora general de Sector Públic i Patrimoni per la qual s'aprova la relació de béns i drets que integren el cabal de l'herència abintestat de Joaquina Agueda Jorcano Ibáñez (EIP 192/2018). [2020/5636]  
Mitjançant escrit remés per la Delegació d'Economia i Hisenda de la Comunitat Valenciana, es va donar trasllat a aquesta Conselleria de la documentació presentada per l'Ajuntament d'Alaquàs denunciant la defunció de Joaquina Agueda Jorcano Ibáñez, amb DNI: \*\*\*5154\*\*, morta a València, el 18 d'agost de 2000.  
Amb data 17 d'abril de 2018, el director general de Sector Públic, Model Econòmic i Patrimoni, va signar resolució per la qual s'ordenava l'inici del procediment d'investigació prèvia a l'adopció de l'acord d'incoació del procediment per a la declaració d'hereus abintestat previst en els articles 2 i següents del Decret 47/2013, de 5 d'abril, del Consell, pel qual es regula el procediment per a la tramitació d'expedients d'herències intestades a favor de la Generalitat.  
  
Amb data 9 de novembre de 2018, el director general del Sector Públic, Model Econòmic i Patrimoni va signar resolució d'incoació de l'expedient de declaració administrativa d'hereus abintestat de la causant a dalt indicada, publicant-se en el DOGV de 27 de desembre de 2018 i exposant-se en el tauler d'edictes de l'Ajuntament d'Alaquàs pel termini d'un mes.  
Com a conseqüència d'aquesta investigació s'ha pogut comprovar que la finada era titular d'un habitatge en planta baixa, Av. Blasco Ibáñez, núm. 80, d'Alaquàs, inscrit en el Registre de la Propietat d'Aldaia, Finca núm. 15927, codi registral únic: 21857969322624, Tom 2398, Llibre 236, Foli 161. Referència cadastral: 7405266LR0152C0139PK.  
Amb data 30 de juny de 2020 es dicta Resolució de la Direcció General de Sector Públic i Patrimoni de terminació d'expedient de declaració administrativa d'hereus abintestat i acceptació de l'herència.  
  
Respecte a altres possibles béns mobles i altres drets de la difunta, no han sigut localitzats.  
A la vista de l'anterior, es desprén que procedeix, a l'empara del que s'estableix en l'article 6 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, aprovar la relació de béns i drets de l'herència.  
En conseqüència, considerant el que disposa el Decret a dalt citat, l'article 71 de l'Estatut d'Autonomia de la Comunitat Valenciana, l'art. 43 de la Llei 14/2003, de 10 d'abril, de Patrimoni de la Generalitat, els articles 20 i següents de la Llei 33/2003, de 3 de novembre, de Patrimoni de les Administracions Públiques, en la seua redacció donada per la Llei 15/2015, de 2 de juliol, de Jurisdicció Voluntària i en l'exercici de les competències que em confereix la normativa vigent, resolc:  
  
  
Aprovar la relació de béns i drets que s'indiquen a continuació i que formen part del cabal hereditari de Joaquina Agueda Jorcano Ibáñez:  
  
Habitatge en planta baixa, Av. Blasco Ibáñez, núm. 80, d'Alaquàs, inscrita en el Registre de la Propietat d'Aldaia, Finca núm. 15335, codi registral únic:86635744455411, Tom 2398, Llibre 236, Foli 161.  
  
  
València, 8 de juliol de 2020.- La directora general del Sector Públic i Patrimoni: Isabel Castelló García.